Home DR.AJIT-KR-PANTANGIA MUKALI-CHINTA ডাঃ অজিত কুমাৰ পটংগীয়া মুকলি চিন্তা মুকলি চিন্তা\nxukhdukh.com July 23, 2018 DR.AJIT-KR-PANTANGIA, MUKALI-CHINTA, ডাঃ অজিত কুমাৰ পটংগীয়া, মুকলি চিন্তা,\nবিজেপি কিয় সভ্যতাৰ শত্ৰু!\nভাৰতৰ স্বাধীনতা সংগ্ৰামৰ প্ৰথম নেতা যিয়ে কৈছিল - 'স্বৰাজ মোৰ জন্মস্বত্ব আৰু মই তাক পাবই লাগিব' আৰু যাক ব্ৰিটিছে 'ভাৰতীয়ৰ মাজত অশান্তি সৃষ্টিকাৰীৰ পিতৃ' বুলি অৱিহিত কৰিছিল সেই লোকমান্য বাল গংগাধৰ তিলক হেনো এজন সন্ত্ৰাসবাদী। এইয়া ৰাজস্থানৰ বিদ্যালয়ৰ অষ্টম শ্ৰেণীৰ পাঠ্যপুথিত থকা কথা। এই পৰিবৰ্তনৰ আনিছে ৰাজস্থানৰ বিজেপি চৰকাৰে। যোৱা চাৰি বছৰে মানুহক নানা ধৰণৰ আভুৱা ভৰা কথাৰে মোহবিষ্ট কৰি ৰখাৰ বাহিৰে ভাৰতবৰ্ষৰ জনসাধাৰণৰ আৰ্থ-সামাজিক অৱস্থাৰ কোনো উন্নয়ণ দলটোৱে আনিব নোৱাৰিলেও এইবোৰেই হৈছে দলটোয়ে অনা পৰিবৰ্তনৰ অন্যতম নমুনা।\nবিজেপি শাসিত মধ্যপ্ৰদেশৰ বিদ্যালয়সমূহৰ হাজিৰাৰ সময়ত 'উপস্থিত', 'প্ৰেজেন্ট প্লিজ'ৰ পৰিবৰ্তে 'জয়হিন্দ' কোৱাৰ ফটোৱা জাৰি কৰা হৈছে। সম্প্ৰটি এনচিআৰটিয়ে বহুতো নতুন নতুন কিতাপ-পত্ৰৰ প্ৰচলন কৰিছে, য'ত ভাৰতবৰ্ষৰ ইতিহাসৰ নানা ধৰণে বিকৃতি ঘটোৱা হৈছে আৰু দেশপ্ৰেমৰ নামত হিন্দুত্ববাদৰ জয়গান গোৱা হৈছে। ২০১৪ চনৰ লোকসভা নিৰ্বাচনত প্ৰধানমন্ত্ৰী নৰেন্দ্ৰ মোদি আৰু বিজেপি দলৰ জয়ক 'ঐতিহাসিক' আখ্যা দিয়া হৈছে দ্বাদশ শ্ৰেণীৰ কিতাপত। কিতাপখনত 'সাম্প্ৰদায়িকতাবাদ, ধৰ্ম্মনিৰপেক্ষতা, গণতন্ত্ৰ' পাঠটিত পঢ়োৱা হৈছে, ১৯৮৬ চনৰ পিছৰে পৰা বিজেপিয়ে কেনেদৰে আদৰ্শগতভাৱে হিন্দু জাতীয়তাবাদৰ ওপৰত জোৰ দিছে তাৰ বিশ্লেষণ। কিতাপখনৰ পাতে পাতে আছে বিজেপি আৰু আৰএচএচৰ হিন্দুত্ববাদৰ প্ৰচাৰ।\nগুজৰাটৰ বিজেপি চৰকাৰে সাম্প্ৰদায়ীক সংঘৰ্ষ প্ৰতিৰোধ কৰাৰ ক্ষেত্ৰত অপ্ৰীতিকৰ বিষয় অৰ্থাৎ মুছলমান নিধনৰ বিষয়তো যাতে সন্মুখলৈ নাহে তাৰ বাবে '২০০২ গুজৰাট সংঘৰ্ষ' পাঠটিত 'মুছলমান' শব্দটোৱেই বাদ দিয়া হৈছে। ধৰ্মনিৰপেক্ষতা বাদ দি বিদ্যালয়সমূহত প্ৰাৰ্থনাৰ সময়ত সৰস্বতী বন্দনা বাধ্যতামূলক কৰা হৈছে বহু ঠাইত। শিক্ষা প্ৰতিষ্ঠানসমূহত জাতীয় পতাকা কিমান ফুট উচ্চতাৰ হ'ব লাগিব, তাকো ধৰি দিছে কেন্দ্ৰৰ বিজেপি চৰকাৰৰ শিক্ষা মন্ত্ৰণালয়ে।\nচৰকাৰৰ এই হিন্দুত্ববাদৰ প্ৰচাৰৰ মাজেদি মানুহৰ মাজত বিভেদ সৃষ্টিৰ চেষ্টাৰ বিৰুদ্ধে সৰৱ হৈছে দেশৰ সচেতন প্ৰগতিশীল বুদ্ধিজীৱিসকল। তেওঁলোকে কিতাপ-পত্ৰত দেশৰ ইতিহাসৰ বিকৃতি আৰু হিন্দুত্ববাদৰ অন্তৰ্ভুক্তিৰ প্ৰতিবাদ কৰি কৈছে যে - উচ্চশিক্ষাত বিশ্লেষণাত্মক চিন্তা-ভাৱনা গঢ়ি উঠাৰ পথত এই পাঠ্যক্ৰমে বাধাৰ সৃষ্টি কৰিব। এই দুইটাৰ মাজত অশুভ যুগসূত্ৰ আছে। অকল ইয়েই নহয়, চৰম সাম্প্ৰদায়ীক হিন্দুত্ববাদী ধ্যানধাৰণা প্ৰচাৰ কৰি কোমলমতীয়া শিক্ষাৰ্থীসকলৰ মনত অন্য সম্প্ৰদায়ৰ মানুহৰ প্ৰতি ঘৃণাৰ ভাৱ বদ্ধমূলক কৰি দিয়াৰ চেষ্টা চলিছে। লগতে চলিছে গৌৰৱময় ব্ৰিটিছ বিৰোধী স্বাধীনতা সংগ্ৰামক সৰু কৰি দেখুৱাৰ এক নীচ ষড়যন্ত্ৰ।\nযিসকলে ভাৰতবৰ্ষৰ স্বাধীনতা আন্দোলনৰ ইতিহাস পুখানুপুংখ ভাৱে পঢ়িছে তেওঁলোকে জানে প্ৰকৃততে ভাৰতৰ স্বাধীনতা আন্দোলনত বিজেপি-আৰএচএচৰ গুৰু জনসংঘৰ ভূমিকা আছিল অত্যন্ত ঘৃণনীয়। সাম্ৰাজ্যবাদী ব্ৰিটিছৰ বিৰুদ্ধে ভাৰতৰবাসীৰ মৰণপন সংগ্ৰাম, তেওঁলোকৰ চকুত স্বাধীনতা সংগ্ৰাম নাছিল। ভাৰতবাসীৰ স্বাধীনতা সংগ্ৰামৰ সেই উত্তাল দিনবোৰত জনসংঘৰ নেতাবোৰে ব্ৰিটিছৰ প্ৰতি প্ৰশ্নাতীত অনুগত্য দেখুৱাই থৈ গৈছে। ভাৰতবৰ্ষৰ স্বাধীনতা আন্দোলনক মষিমূৰ কৰিবলৈ ব্ৰিটিছৰ চোৰাংচোৱাৰো ভুমিকা তেওঁলোকে পালন কৰিছে। আজিও আমাৰ দেশৰ জনসাধাৰণৰ মাজত স্বাধীনতা আন্দোলন সম্পৰ্কে আৱেগ থকাৰ কাৰনে নিজৰ সেই ঘৃণনীয় ভুমিকা প্ৰতি মানুহৰ দৃষ্টি আতৰোৱাৰ এইয়া এক কূট-কৌশল। একেলগে আধুনিক, বিজ্ঞানভিত্তিক চিন্তাৰ প্ৰসাৰৰ পৰিবৰ্তে তেওঁলোকে হিন্দুত্ববাদী ভাৱধাৰাৰ লগতে সামঞ্জচ্যপূৰ্ণ প্ৰতিক্ৰিয়াশীল আওঁপুৰণী চিন্তা-ভাৱনা মানুহৰ মাজত জগাই তুলিবলৈ পুৰণা বেদ-উপনিষদৰ যুগলৈ ঘূৰাই নিবলৈ বিছাৰিছে আজিৰ ছাত্ৰ-যুৱ সমাজক। চেষ্টা কৰিছে যাতে ছাত্ৰ-যুৱকসকলৰ মাজত যুক্তিবাদ গঢ়ি নুঠে, অকল মাত্ৰ অন্ধ বিশ্বাস তেওঁলোকৰ চিন্তাৰ ভিত্তি হয়, যাতে বিজেপিৰ অপকৰ্ম দেখি মানুহৰ মাজত কোনো প্ৰশ্ন, কোনো প্ৰতিবাদৰ সৃষ্টি নহয়। সেই উদ্দেশ্য পূৰণৰ লগে লগে সাম্প্ৰদায়িক মানসিকতাৰ প্ৰসাৰ ঘটাই মানুহৰ মাজত বিভেদ সৃষ্টি কৰি শোষক-শাসিত শ্ৰেণীৰ বিৰুদ্ধে জনষাধাৰণক একগোট হোৱাৰ পৰা বাধা দিয়াৰ লক্ষ্যৰে বিদ্যালয়ৰ পাঠ্যক্ৰমত ইতিহাসৰ বিকৃতিকৰণ, স্বাধীনতা সংগ্ৰামীৰ অৱদানক সৰু কৰে দেখুৱাৰ চেষ্টা, তাৰ বাবেই দেশপ্ৰেমৰ নামত উগ্ৰ হিন্দুত্ববাদৰ জোৱাৰ সৃষ্টিৰ চেষ্টা কৰি আছে বিজেপিয়ে।\nআদৰ্শগতভাৱে অত্যন্ত দেউলীয়া বিজেপি-আৰএচএচৰ এই ঘৃণনীয় ৰাজনীতি প্ৰতিহত কৰিব পাৰে একমাত্ৰ মানুহৰ ঐক্যবদ্ধ শক্তিয়ে। দেশৰ শুভবুদ্ধিসম্পন্ন মানুহ যিসকলে বিজেপিৰ এই অশুভ প্ৰচেষ্টাক আদৰ্শগতভাবে প্ৰতিহত কৰাৰ কথা ভাবিছে, যুক্তি-চিন্তা বৰ্জিত এই অন্ধতাৰ পৰাজয় বিছাৰিছে, ধৰ্ম-বৰ্ণ-জাতিগত বিভাজনৰ মাজেৰে সমাজৰ ধনী-দুখীয়া বৈষম্য সৃষ্টিকাৰী বিজেপিৰ দ্বাৰা আগন্তুক দিনত সমাজৰ অনিবাৰ্য্য বিপদ অনুভৱ কৰিছে, যুক্তি-বুদ্ধি প্ৰয়োগ কৰিয়েই, তেওঁলোকৰ সভ্যতা বিৰোধী কাৰ্য্য-কৌশলৰ মোকামিলা কৰিব লাগিব। ধৰ্মনিৰপেক্ষ, গণতান্ত্ৰিক আৰু বিজ্ঞানভিত্তিক শিক্ষাৰ চৰ্চাৰ প্ৰসাৰ ইয়াৰ এক অন্যতম কৌশলী পদক্ষেপ হোৱা উচিত।\nTags # DR.AJIT-KR-PANTANGIA # MUKALI-CHINTA # ডাঃ অজিত কুমাৰ পটংগীয়া # মুকলি চিন্তা\nBy xukhdukh.com on July 23, 2018\nUtpal Dutta July 23, 2018 at 9:22 AM\nধন্য অাপোনাসৱ !!!! আমাৰ চকু খুলি দিয়াৰ বাবে!!! এতিয়া একেমুখে জনগনে কাক ভোট দিয়া উচিত তাকে কৈ সৎ সাহসকণ দেখুূৱায় জনগনক কৃতাৰ্থ কৰে যেন\nধন্যবাদ৷ ২০১৯ আৰু ২১ দুয়োবাৰ বিজেপিক ভোট দিবলৈ বাধ্য কৰোৱাৰ বাবে


শিল্পী চাৰু গোহাঁইৰ স্মৃতিত..... (জ্যোতির্ময় শর্মা) - সাহিত্য ডট অৰ্গ\nশিল্পী চাৰু গোহাঁইৰ স্মৃতিত…..\n১৯৯৩ চনৰ কথা। ম‍ই মংগলদৈ মহাবিদ্যালয়ৰ ছাত্ৰ। “মহাবিদ্যালয় সপ্তাহ” উপলক্ষে আয়োজন কৰা সাংস্কৃতিক সন্ধিয়াত আমন্ত্ৰিত শিল্পী হিচাপে চাৰু গোহাঁইদেৱে গীত পৰিবেশন কৰিব। সাংস্কৄতিক সম্পাদক প্ৰণব আৰু ম‍ই নিজে আহি তেখেতক নিমন্ত্ৰণ জনাই গৈছিলোঁ। মাত্ৰ ছহেজাৰ টকা মাননী!\nসেই বিশেষ দিনটো আহি পালে! সন্ধ্যা চাৰু গোহাঁইদেৱ আমাৰ মহাবিদ্যালয় আহি পালেহি। এটা সময়ত তেখেতৰ অনুষ্ঠান আৰম্ভ হ’ল। ছাত্ৰ-ছাত্ৰী, অভিভাৱক, ছাৰসকল আটায়ে মন্ত্ৰমুগ্ধ হৈ গান শুনিছে! চাৰু গোহাঁয়ে এটাৰ পিচত এটাকৈ গাই গৈছে……. “ৰাতি বাঁহী বাই কোনে মোক…”, “মোৰ সমাধিত…”, “জিলমিল জোন জ্বলে….” !\nসম্পাদক প্ৰণবে মোক একাষৰীয়াকৈ মাতি নিলে! ” ডাঙৰ কথা হ’ল নহয়!” প্ৰণবৰ কথাৰ সুৰতেই গম পালোঁ, কিবা এটা ঘটিল! সেপ ঢুকি ঢুকি প্ৰণবে কোৱা কথাৰ পৰা এটা কথাই বুজিলোঁ যে, চাৰু গোহাঁইদেৱক চুক্তিমতে দিবলগীয়া ছহেজাৰ টকা তাৰ হাতত নাই! ক’ৰবাৰ পৰা অহাৰো আশা নাই! মোৰ উশাহ-নিশাহ বন্ধ হোৱাৰ উপক্ৰম! “কি হ’ব এতিয়া ?” মোৰ প্ৰশ্ন শুনি প্ৰণবে ক’লে… “কিবা এটা উপায় ভাব এতিয়া!”\n“তোৰ হাতত কিমান আছে ?” ভয়ে ভয়ে সুধিলোঁ।\n“চাৰিহাজাৰ।” (এইখিনি এতিয়ালৈকে সি কেইবাৰ গন্তি কৰিছে ঠিক নাই! কিজানি আৰু অলপ ওলায়েই!)\n“দুহাজাৰ চৰ্ট!!!!” মোৰ গাটো ঠাণ্ডা ঠাণ্ডা লাগি গ’ল সম্ভাব্য গালিখিনিৰ কথা ভাবি!\nবাজেট, হিচাপ..এইবোৰ প্ৰণবক সুধি লাভ নাই! গতিকে বাদ দিলোঁ! মোৰ এনেকুৱা লাগিল চাৰু গোহাঁয়ে যেন অনাদি-অনন্ত কালৰ বাবে গায়েই থাকক! কোনোদিনে শেষ নহওক এই সাংস্কৃতিক সন্ধিয়া! কোনোদিনে আমি যাতে তেখেতৰ সন্মুখত থিয় হ’বলগীয়া নহওক হাতত চাৰিহাজাৰ টকা লৈ!!\nএটা সময়ত ফাংচন শেষ! গুণমুগ্ধৰ ভিৰ পাতলিল। শিল্পীসকলক নিশাৰ আহাৰ কোনোবা এজনে খুৱাই আনিলে। আহি পালে সেই বিশেষ ক্ষণ! মাননী দিয়াৰ সময়! সহশিল্পীসকলৰ সৈতে চাৰু গোহাঁই বহি আছে। প্ৰণব আৰু মোক দেখি ক’লে ” আমাক বিদায় দিয়া আৰু! গুৱাহাটীলৈ যাম নহয়।”\nপ্ৰণবে লাহেকৈ ক’লে ” ছাৰ, আপোনাৰ লগত অলপ কথা আছিল।” ( ইমান দিনে প্ৰণবে তেখেতক দাদা বুলিয়েই সম্বোধন কৰিছিল! ময়ো!)\n“নহয় মানে, …..অকলে….!” প্ৰণবে থেৰো-গেৰোকৈ ক’লে!\nচাৰু গোহাঁইদেৱৰ ইংগিতত সহশিল্পীসকল কোঠাৰ পৰা ওলাই গ’ল। আমাৰ ইংগিতত আমাৰ লগৰবোৰো ওলাই গ’ল। কোঠাত আমি তিনিজন! কিছু নীৰৱ মুহূৰ্ত পাৰ হ’ল! মজিয়াৰ পিনে চাই আমি দুয়ো থিয় হৈ আছো!\n“কিমান চৰ্ট ?” চাৰু গোহাঁইৰ কৌতুকসনা দৃষ্টি আমাৰ ওপৰত!\n“দুহাজাৰ!!!” দুয়োৰে ভিতৰত কোনোবা এজনে উত্তৰ দিলোঁ! (কোনে দিছিলোঁ মনত নাই!)\nখপজপাই প্ৰণবে চাৰিহাজাৰ টকা উলিয়াই দিলে!!!\n“এনেকুৱা হয়েই! মোক কিবা ফাংচন পাতি নোপোৱা মানুহ বুলি ভাবিছা নে কি? এই বিলাক চৰ্ট\nমৰা ঘটনা থাকেই! কেৱল প‍ইচাৰ বাবে গান গালে ম‍ই আগতে লৈ ললোঁহেঁতেন! বুজিলা ?” আমি দুয়ো তেখেতক সাবট মাৰি ধৰিলোঁ!\n(সহজে চকুপানী নোলায় বুলি থকা মোৰ সুনাম/দুৰ্নাম চকুপানীৰ প্লাৱনত উটি ভাহি গ’ল।)\n← ব’হাগ বিহুত এশ-এবিধ শাক-পাচলি (অঞ্জনা তামুলী)\nলক্ষ্য (দিগন্ত কুমাৰ ভট্টাচার্য) →


অহা ১৭ মে’লৈকে ৰাজ্যত হ’ব ধাৰাসাৰ বৰষুণ…\n৩১ মে’লৈকে চাব পাৰিব কাজিৰঙা…\nবিশ্ব ঐতিহ্যক্ষেত্ৰ কাজিৰঙাৰ পৰ্যটন খণ্ডলৈ সুখবৰ। ৩১ মে’লৈ বৃদ্ধি কাজিৰঙা ৰাষ্ট্ৰীয় উদ্যানৰ ২০২১-২২ পৰ্যটন বৰ্ষ। দৰ্শনাৰ্থীৰ বাবে ১৫ দিনৰ বাবে বৃদ্ধি কৰা হ’ল ৰাষ্ট্ৰীয় উদ্যানৰ জীপ চাফাৰ …\nক’ত ক’ত পৰৱৰ্তী ৪ দিনৰ বাবে তাপ প্ৰবাহ অব্যাহত থাকিব? ক’ত হ’ব বৰষুণ?\nগৰমৰ ঢৌৱে তীব্ৰ তাপ প্ৰবাহৰ সৈতে সমগ্ৰ দেশজুৰি ইয়াৰ প্ৰভাৱ অব্যাহত ৰাখিছে। দিল্লী, ৰাজস্থান, মহাৰাষ্ট্ৰ, উত্তৰ প্ৰদেশ, পঞ্জাৱ, হাৰিয়ানা, বিহাৰ আৰু মধ্য প্ৰদেশকে ধৰি অন্যান্য ৰাজ্যত, পাৰা প্ৰায় ৪৪ ৰ পৰা ৪৫ ডিগ্ৰী আছে। বতৰ বিভাগে কৈছে যে…\nমঙলবাৰৰ পৰা ৰাজ্যত ধাৰাসাৰ বৰষুণ, ধুমুহা হোৱাৰ সম্ভাৱনা!\nবৰ্তমান ৰাজ্যজুৰি বাঢ়িছে গৰমৰ প্ৰকোপ। এনে অসহ্যকৰ পৰিস্থিতিৰ মাজতে মঙলবাৰৰ পৰা সমগ্ৰ ৰাজ্যতে ধাৰাসাৰ বৰষুণ হোৱাৰ লগতে ঠায়ে ঠায়ে বতাহ-ধুমুহা হোৱাৰো সম্ভাৱনা। বতৰ বিজ্ঞানীসকলৰ মতে ৰাজ্যত কাইলৈৰ পৰা প্ৰায় এসপ্তাহ ধৰি ঠায়ে ঠায়ে বৰষুণৰ…\nসাপ-নেউলৰ কাজিয়া : নাগ আৰু নেউলৰ মুখামুখি হোৱাৰ লগে লগে বেয়াকৈ সংঘৰ্ষ হৈছিল, তাৰ পিছত কি হ’ল…\nদৈনন্দিন বাৰ্তা\t May 3, 2022 0\nএই ভিডিঅ'টোত আপুনি চাব কেনেকৈ তেওঁলোক মুখামুখি হোৱাৰ লগে লগে নাগ আৰু নেভলা ইজনে সিজনৰ জীৱনৰ শত্ৰু হৈ পৰে।বিভিন্ন প্ৰজাতিৰ সাপ আছে আৰু এইবোৰ সমগ্ৰ পৃথিৱীতে পোৱা যায়। কিছুমান সাপ কম বিষাক্ত কিন্তু কিছুমান বহুত বেছি বিষাক্ত। যদি সাপটোক…\nকাজিৰঙা ৰাষ্ট্ৰীয় উদ্যানত দুদিনীয়া এছিয় ম’হৰ গণনা আৰম্ভ…\nবিশ্বৰ সৰ্বাধিক এছিয় ম’হ থকা কাজিৰঙা ৰাষ্ট্ৰীয় উদ্যানত আজিৰে পৰা দুদিনীয়াকৈ আৰম্ভ হৈছে এছিয় ম’হৰ গণনা। ৰাষ্ট্ৰীয় উদ্যানখনৰ বন সংমণ্ডল বিষয়া ৰমেশ গগৈয়ে জানিবলৈ দিয়া ৰাষ্ট্ৰীয় উদ্যানখনৰ নিজৰ নিজৰ বন শিবিৰ এলেকাত এছিয় ম’হৰ গণনা কৰিব…\nসতৰ্কবাণী! এইকেইখন ৰাজ্যত আগন্তুক দিনত হ’ব ধাৰাষাৰ বৰষুণ…\nভাৰতীয় বতৰ বিজ্ঞান বিভাগে শুকুৰবাৰে উত্তৰ-পূব ভাৰতৰ বহু অঞ্চলত অহা পাঁচদিনত ধাৰাসাৰ বৰষুণ হোৱাৰ সম্ভাৱনা ব্যক্ত কৰিছে, আনহাতে দেশৰ অন্যান্য প্ৰান্তত তাপ প্ৰবাহৰ পৰিস্থিতি হোৱাৰ সম্ভাৱনা ব্যক্ত কৰিছে। আই.এম.ডি বিভাগে কয় যে, অসম, মেঘালয়,…\nমাতৃ হোৱাৰ কেইদিনমান আগতে ভয় খাইছে ভাৰতী সিঙে\nভাৰতী প্ৰথমবাৰৰ বাবে এগৰাকী মাতৃ হব । যিহেতু ভয় আছে, লগতে উত্তেজনাও আছে। মাতৃ হোৱাৰ খবৰৰ পৰা, তেওঁ বিভিন্ন সময়ত এই বিষয়ে মুকলিকৈ কৈছে। হাতত মাত্ৰ কেইদিনমান হে আছে। ইয়াৰ পিছত হৰ্ষ…